home

==== Studiul Istoriei Universale la clasa a IX-a trebuie să ducă la formarea la elevi a următoarelor competențe specifice precum: identificarea caracteristicilor globale şi de detaliu ale unui document; analiza informaţiilor dintr-un document prin metode comparative: înţelegerea noţiunilor istorice în contexte diferite; utilizarea noţiunilor istorice într-un eseu structurat pe o temă dată; înţelegerea aprofundată a unui context istoric din trecutul apropiat şi prezent folosind simularea sau jocul de rol; utilizarea variată a metodelor şi tehnicilor specifice ştiinţelor istorice în analiza schimbărilor sociale trecute şi prezente; folosirea limbajului adecvat în cadrul unei prezentări orale sau scrise; recunoaşterea unui context economic, social, politic, cultural, istoric; recunoaşterea perspectivelor multiple asupra faptelor şi proceselor istorice, utilizând surse istorice diverse; utilizarea dialogului intercultural; exprimarea unei opinii faţă de o operă culturală în cadrul unei dezbateri; utilizarea adecvată a coordonatelor temporale şi spaţiale relative la un subiect istoric; constituirea de sinteze tematice; investigarea unui fapt istoric etc.  ==== ==== Tematica de studiu este foarte variată și ea acoperă toate zonele de civilizație universală din cele mai vechi timpuri și până la începutul modernității, în vremea absolutismului. Domeniile de interes ale Istoriei Universale, la clasa a IX-a, se interferează cu temele de studiu dedicate istoriei românilor din aceeași perioadă. ==== ==== Folosirea izvoarelor istorice, a multiperspectivei în studierea /interpretarea acestora au drept scop formarea gândirii critice la elevi, pentru creșterea accesului acestora la informația foarte variată și bogată din domeniul istoriei. Acestea sunt deziderate pe care le pot împlini prin studiul Istoriei Universale în clasa a IX-a, prin metodele așa-zis tradiționale, dar și prin folosirea eficientă a posibilităților oferite de spațiului virtual. ====